LIVE NATION TIEDOTTAA  
tiistaina 23.4.2019  
julkaisuvapaa klo 10.00

**INSTAGRAMIN HAUSKIN NAINEN, KOOMIKKO CELESTE BARBER VIERAILEE SUOMESSA ELOKUUSSA**

**Näyttelijä, koomikko, ja sosiaalisen median supertähti Celeste Barber saapuu esiintymään Helsingin Savoy-teatteriin torstaina, 1. elokuuta. Erityisesti julkkisten parodioinnista tunnettu australialaistähti on kerännyt miljoonia faneja Instagramissa ja Facebookissa. Keikan liput tulevat myyntiin perjantaina, 26. huhtikuuta klo 10 Ticketmasterissa ja osoitteessa livenation.fi.**

Instagramin hauskimman naisen tittelin saanut, Australiasta kotoisin oleva koomikko ja näyttelijä on nopeasti noussut sosiaalisen median supertähdeksi. Hän on julistautunut itse arkisen hienostuneisuuden kuningattareksi, jolla on korkeat tavoitteet, mutta pieni budjetti.

Celeste nousi meteoriittimaiseen nousuun Instagramissa parodioimalla tunnettujen julkisuuden henkilöiden valokuvia. Tilin saama julkisuus on taannut hänelle paikan samassa pöydässä viihteen suurien vaikuttajien kanssa, sekä antanut mahdollisuuden luoda vaivautuneita ystävyyssuhteita parodioimiensa henkilöiden kanssa.

Liveshowssaan Celeste kertoo tarinoita tunnetuimpien kuviensa takaa; minkälaista on tavata niitä ihmisiä joita parodioi, sekä julkisuuden mukanaan tuomista outouksista, kuten vainoojista, faneista, sekä kommenteista, jotka menevät ihon alle.   
Aimo annos huumoria löytyy myös kuvauksesta siitä, minkälaista on olla naimisissa itseään paljon viehättävämmän henkilön kanssa (#hothusband), sekä millaista on olla anti-vaikuttaja sosiaalisessa mediassa.

**KEIKKA:**  
Celeste Barber: Challenge Accepted  
To 1.8.2019 Savoy-teatteri, Helsinki  
Ovet klo 18.30, show klo 19.00

**LIPUT:**  
Palvelumaksuineen alkaen 34 euroa  
Myyntiin pe 26.4. klo 10 Ticketmasterissa

**LISÄTIEDOT:**   
Live Nation Finland  
Promoottori: Niksu Väistö, [niksu.vaisto@livenation.fi](mailto:niksu.vaisto@livenation.fi)  
Tiedotus: Mirkka Rautala, [mirkka.rautala@livenation.fi](mailto:mirkka.rautala@livenation.fi)   
https://celestebarber.com/  
<https://www.instagram.com/celestebarber/>   
<https://www.facebook.com/officialcelestebarber/>   
<https://www.youtube.com/user/bronte82>   
#CelesteChallengeAcceptedLive